**Буковиќ** или **Буковик** — средновисока планина во областа Горно Кичево во западна Македонија.

Местоположба и одлики
---------------------

Главното планинско било на Буковиќ со врвот Тепе
Сместена е меѓу Полошката Котлина на север, Кичевската Котлина на југ, планината Бистра на запад и масивот на Добра Вода односно Челоица на исток. Планината е мала по површина, со 79 км2, и понекогаш се смета за дел од масивот на Сува Гора..

Во средишниот дел, Буковиќ има поголем број карстни суводолици и вртачи. Главното било се протега во правец северозапад-југоисток, во должина од околу 10 км. Највисок врв е Тепе, со 1.528 м, а други повисоки врвови се Буковиќ (1.518 м), Чингирли Рид (1.441 м) и Колари (1.425 м). Источниот дел на планината се смета за посебен дел, и се нарекува Корито.

Во орографските описи на книгата Материјали по изучувањето на Македонија од македонскиот револуционер Ѓорче Петров е даден поопширен опис за Буковиќ при што е запишано дека таму каде што Шар Планина свртува кон југозапад, започнува и ниската и гола планина Влаиница, којашто се протега на исток, а како нејзино продолжение е Буковик, висока планина којашто во југоисточен правец се спушта близу до Кичево. Во југоисточниот крај на Влаиница, имено, таму каде што таа се среќава со северниот крај на Бистра (тоа е кај изворот на Зајашка Река), започнува Буковик, којшто свртува на југоисток и завршува на 1,5 часа над Кичево. Буковик е на половина повисок од Влаиница. Билото му е остро. Низ неговата средина има преслап по којшто минува патот Гостивар - Кичево. Северната падина на Буковик е доста налегната. Неговите падини од југ го оградуваат Гостиварското Поле и достигнуваат до самиот Гостивар. По средината таа падина е длабоко пресечена од реката Лакавица. Целата северна страна на Буковик е покриена со дрвја, најмногу букови, од коишто и го добил своето име. Планината е населена со Арнаути, поради што е опасен и страшен за патување. Јужната падина на Буковик од кај Кичевско е помалку налегната. Таа е сосема гола, каменеста и безводна. Како што од северната страна Буковиќ има бодар, дури страшен изглед, од јужната страна од кај Кичевско тој има мрачен и непријатен изглед. Тој служи како вододелница меѓу Вардар преку неговата притока Лакавица и Велика (Треска) преку нејзината притока Зајашка Река.

Геологија
---------

Геолошки, подината на Буковиќ е составена од палеозојски шкрилци, а врз нив смермерени тријаски варовници со дебелина 200 до 300 м. Поради овие одлики, Буковиќ низ времето доживеал силно скарстување и денес ги има сите карстни облици, вклучувајќи шкрапи, вртачи, ували, карстни полиња, скрастени долови, пештери и пропасти.

Знаменитости
------------

На планината се издвојуваат две природни знаменитости:

* Запод — карстно поле
* Убавица (Ѓоновица) — една од најдолгите и забележителните пештери во земјата, заштитена како споменик на природата

Галерија
--------

* Поглед на главното тревнато планинско било со врвот ТепеПоглед на главното тревнато планинско било со врвот Тепе
* Поглед на врвот Тепе од југПоглед на врвот Тепе од југ
* Поглед на врвот Тепе од северПоглед на врвот Тепе од север
* Поглед на главното планинско било од западПоглед на главното планинско било од запад
* Поглед на највисокиот врв ТепеПоглед на највисокиот врв Тепе
* Поглед на највисокиот врв ТепеПоглед на највисокиот врв Тепе
* Поглед на највисокиот врв ТепеПоглед на највисокиот врв Тепе
* Поглед на главното планинско билоПоглед на главното планинско било
* Натрупани камења како ознака на врвот ТепеНатрупани камења како ознака на врвот Тепе

Поврзано
--------

* Сува Гора
* Добра Вода
* Ѓоновичко Кале
* Буковик — вулканска купа кај Влаина

Наводи
------

1. ↑  Група автори (2016). „Буковиќ". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 117-118. ISBN 978-9989-110-90-0.
2. ↑  Петров, Ѓорче (1896). превод: Марио Шаревски (уред.). *Материјали по изучувањето на Македонија* (2016. изд.). Скопје: Единствена Македонија. стр. 18. ISBN 978-608-245-113-8.
3. 1 2 3 4 5 6 7  Петров, Ѓорче (1896). превод: Марио Шаревски (уред.). *Материјали по изучувањето на Македонија* (2016. изд.). Скопје: Единствена Македонија. стр. 44. ISBN 978-608-245-113-8.
4. ↑  *Студија за геодиверзитетот*, стр. 172